**የ2017 በጀት ዓመት የመጀመሪያው ሩብ ዓመት**

**የዕቅድ አፈፃፀም ማጠቃለያ ሪፖርት**

***የዐቅድ አባልነት ምዝገባ፡-*** *የጡረታ ሽፋንን ለማሳደግ ከሚሠሩት ዋና ዋና ሥራዎች መካከል የግል ድርጅቶችንና ሠራተኞቻቸውን በመመዝገብ የዐቅድ አባልነት ካርድ መስጠት ነው፡፡ በዚሁ መሰረት በሩብ ዓመቱ ወደ ዐቅዱ ሽፋን 6,093 ድርጅቶችን እና 54,060 ሠራተኞችን ለመመዝገብ ታቅዶ 6,401 ድርጅቶችን እና 49,144 ሠራተኞችን መመዝገብ ተችሏል፡፡ አፈጻጸሙ በድርጅት ምዝገባ 105 በመቶ ሲሆን በሠራተኛ ምዝገባ 91 በመቶ ነው፡፡ በሩብ ዓመቱ ለ5,527 ድርጅቶችና ለ43,618 ሠራተኞች የዐቅድ አባልነት ካርድ ተሰጥቷል፡፡*

***የጡረታ ፈንዱን ማዳበር፡-*** *የጡረታ መዋጮ አሟጦ መሰብሰብ አንዱ የአስተዳደሩ አብይ ተግባር በመሆኑ፣ በሩብ ዓመቱ ብር 9.3 ቢሊዮን የጡረታ መዋጮ ለመሰብሰብ ታቅዶ የዐቅዱ አባል ያልነበሩ ሠራተኞችን በመመዝገብና የጡረታ መዋጮ በማስከፈል፣ የሕግ አስገዳጅነት እና የመዋጮ አሰባሰብ ሥርዓት ከግብር ክሊራንስ እና ባንክ ብድር ጥያቄ ጋር የሚያስተሳስር ሥርዓት በመፍጠርና በዲስትሪክት እና ቅ/ጽቤቶች ጤናማ የሥራ ውድድር እንዲፈጠር ቅስቀሳ በማድረግ ጭምር ብር 8.83 ቢሊዮን ለመሰብሰብ ተችሏል፡፡ አፈፃፀሙም 95 በመቶ ነው፡፡ በ2016 ከነበረው ተመሳሳይ ወቅት ጋር ሲነፃፀር የ2.6 ቢሊዮን ብር እና 42 መቶኛ ዕድገትም አሳይቷል፡፡*

***የድርጅቶች የጡረታ መዋጮ ኦዲት፡-*** *በሩብ ዓመቱ**3,534 ድርጅቶችን ኦዲት ለማድረግ ታቅዶ 2,973 ድርጅቶች ኦዲት ማድረግ ተችሏል፡፡ አፈጻጸሙ 84 በመቶ ነው፡፡ ከባለፈው ተመሳሳይ የዕቅድ አፈጻጸም ወቅት ጋር ሲነጻጸር በድርጅት የ1,521 እንዲሁም የ105 በመቶኛ ዕድገት አስመዝግቧል፡፡ በሩብ ዓመቱ ብር 305,663,176 በኦዲት የተገኘ ሲሆን፣ ከተገኘው ውስጥ ብር 132,319,758 (43 በመቶ) ተሰብስቧል፡፡* *በፀጥታ ችግር፣ አንዳንዶቹ የመክፈያ ጊዚያቸው ባለመድረሱ እና ከፊሎቹ በህግ አግባብ ክትትል ሂደት ላይ በመሆናቸው አፈፃፀሙ ዝቅተኛ ሆኗል፡፡ ይሁን እንጂ ይህ ክንውን ከ2016 በጀት ዓመት የ1ኛ ሩብ ዓመት አፈጻጸም ጋር ሲነፃፀር በብር የ99,846,630 እና በመቶኛ 307 ዕድገት ያሳያል፡፡*

***በሕግ አስገዳጅነት፡-*** *አስተዳደሩ ስለአሠራሩና ስለማህበራዊ ዋስትና አፈፃፀም ግንዛቤ ከማስረፅ ሥራ በተጓዳኝ የሕግ አግባብን በመከተል የጡረታ መዋጮ ገቢ እየሰበሰበ ይገኛል፡፡ በዚህ መሠረት የሚጠበቅባቸውን የጡረታ መዋጮ ባልከፈሉ የግል ድርጅቶች ዉዝፍ የጡረታ*

*መዋጮ ከባንክ ሂሳብ ተቀንሶ ለፈንዱ አካዉንት ገቢ እንዲሆን ብር ብር 120,000,000 ተጠይቆ ብር 92,094,948 ወደ ጡረታ ፈንዱ ገቢ ተደርጓል፡፡ አፈፃፀሙ 77 በመቶ ነው፡፡*

***ኢንቨስትመንት፡-****የጡረታ ፈንዱን ኢንቨስትመንት ላይ በማዋልና ትርፍ በማግኘት አስተማማኝነቱንና ዘላቂነቱን ማረጋገጥ ሌላው የአስተዳደሩ ቁልፍ ተግባር ነው፡፡ ከዚህ አንፃር ኢንቨስትመንት ላይ መዋል የሚገባው ገንዘብ ሙሉ ለሙሉ ኢንቨስት የተደረገ ሲሆን፣ ብር 3 ቢሊዮን ትርፍ ለማግኘት ታቅዶ ብር 3,128,408,295 ተገኝቷል፡፡ አፈጻጸሙ 104 በመቶ ነው፡፡ የኢንቨስትመንት ትርፉ የተገኘባቸውም ከግምጃ ቤት ሰነድ ብር 124,124,203፣ ከግምጃ ቤት ቦንድ ብር 2,748,958,349፣ ከኢ/ል/ባንክ ቦንድ ብር 102,101,030፣ ከጊዜ ገደብ ተቀማጭ ብር 140,547,945፣ ከአበል ክፍያ ተቀማጭ ብር 10,295,850፣ ከቢሮ ኪራይ ገቢ ብር 2,380,918 ናቸው፡፡ ነው፡፡ በ2016 ከነበረው ተመሳሳይ ወቅት ጋር ሲነጻጸር የ2.6 ቢሊዮን ብር እና 42 መቶኛ ዕድገትም አሳይቷል፡፡*

***የጡረታ አበል ውሳኔና ክፍያ፡-*** *በበጀት ዓመቱ 1,873 ባለመብቶች የአበል ውሳኔ ጥያቄ አቅርበው መረጃቸው ለተሟላ 1,813 (1,213 ወንድ እና 600 ሴት) ባለመብቶች የአበል ውሳኔ እና ክፍያ ትእዛዝ ተዘጋጅቶ ክፍያውን እንዲያገኙ ተደርጓል፡፡ በጀት ዓመቱ ከመጀመሩ በፊት 55 ባለመብቶች ጥያቄ አቅርበው በዚህ በጀት የመጀመሪያው ሩብ ዓመት ውስጥ ለ46 (ወንድ 34 እና ሴት 12) ባለመብቶች የአበል ክፍያ ውሳኔ እንዲያገኙ ተደርጓል፡፡ በአጠቃላይ 1,859 (1,247 ወንድ እና 612 ሴት) ባለመብቶች ውሳኔና ክፍያ አግኝተዋል፡፡ መረጃ ያሟሉት ባለመብቶች በሙሉ ውሳኔ ያገኙ በመሆኑ አፈፃፀሙ 100 በመቶ ተሳክቷል፡፡*

***የሰው ሀብት አስተዳደር እና ልማት፡-*** *አስተዳደሩ በሩብ ዓመቱ በተለያዩ መደቦች ላይ የሠራተኞችን ቅጥር ፈፅሟል፡፡ በዘህ መሠረት ወንድ 8 ሴት 12 ድምር 20 ሠራተኞች ተቀጥረዋል፡፡ ወንድ 5 ሴት 10 በድምሩ 15 ሠራተኞች የደረጃ ዕድገት ተሰጥቷል፡፡ ወንድ 4 ሴት 8 በድምሩ 12 ሠራተኞች ዝውውር ተፈፅሟል፡፡ ወንድ 15 ሴት 10 በድምሩ 25 ሠራተኞች ተሰናብተዋል፡፡ የለቀቁበት ምክንያት በጡረታ 8፣ በዲስፕሊን 1፣ በራስ ፈቃድ 14፣ በሙከራ አፈጻጸም 1 እና አንድ በቤተሰብ ችግር ናቸው፡፡ የለቀቁበት የሥራ መደቦች 2 የቅ/ፅ/ቤት ኃላፊዎች ፣ 1 የሰዉ ሀብት ልማትና ብቃት ቡድን መሪ ፣፣ 1 የሰዉ ሀብት ልማትና ብቃት ባለሙያ፣ 2 የዕቃ ግምጃቤት ሠራተኞች፣ 2 የጡረታ አበል ዉሳኔ ባለሙያ፣ 1 የዉሳኔ አፈፃፀም ክትትል ባለሙያ፣ 1 ምዝገባና ደንበኞች አገልግሎት ባለሙያ፣ 2 ገንዘብ*

*ያዥ፣ 2 የሪኮርድና ማሕደር ሠራተኞች፣ 5 የዳታ ጥንክር ባለሙያ፣ 1 ሾፌር፣4የፅበቃ ሠራተኞች እና 1 የፅዳት ሠራተኛ ናቸዉ።*

*በመጀመሪያው ሩብ ዓመት የሰው ሀብት ፍልሰት 25/1883\*100 = 1.33% ሲሆን የፍልሰት መጠኑ ዝቅተኛ መሆኑ ያመለካታል፡፡*

*ሥልጠናን በተመለከተ በዋና መ/ቤት ዕቅድ አዘገጃጀትና ሪፖርት አቀራረብ፣ ክትትልና ግምገማ የሪፎርም መሣሪያዎች አጠቃቀም፣ የሥራ አካባቢ ሥነ-ምግባር አንዲሁም ለዋና መ/ቤትና ለአዲስ አበባ ዲስትሪክት በእሳት አደጋ መሣሪያና ቁሳቁስ አጠቃቀም፣ የመጀመሪያ ዕርዳታ አሰጣጥ እና የደንብ ልብስ አጠቃም ዙሪያ በአጠቃላይ ለ49 ሴት እና ለ27 ወንድ በድምሩ ለ76 አመራሮችና ሲኒየር ባለሙያዎች ስልጠና ተሰጥቷል፡፡*

***የበጀት አፈፃፀም፡-*** *በሩብ ዓመቱ ለደመወዝ፣ ጡረታ እና ቋሚ አበል ብር 90,032,309፣ ለሥራ ማስኬጃ ብር 253,721,021፣ ለጡረታ አበል ክፍያ ብር* 679,763,271.05 የተላለፈ*፣ ለካፒታል በጀት ብር 166,243,991፣ በድምሩ ብር 1,189,760,591.80 ሥራ ላይ እንዲውል ታቅዶ ለደመወዝ፣ ጡረታ እና ቋሚ አበል ብር 78,012,208 (87%) ፣ ለሥራ ማስኬጃ ብር 39,313,161.26 (15.5%) ፣ ለጡረታ አበል ክፍያ ብር* 168,653,702.79 *(24.8%) ፣ ለካፒታል ፕሮጀክቶች ብር 667,203.62 (0.4%) በድምሩ ብር 286,646,275.72 (24%) ሥራ ላይ ውሏል፡፡*